அவர் தமது மகனுடைய கடிதத்தை வெளியில் எடுக்கவேயில்லை. ஜுரர்கள் அவனைக் குற்றவாளி என்று அபிப்பிராயப்பட்டார்கள். தீர்ப்புக் கூற நீதிபதி கருப்புக் குல்லாவை அணிந்து கொண்டார். திவான் பகதூர் அமிர்தலிங்கமும் ஜுனியரும் வெளியே வந்தார்கள். "கேஸ்தான் முடிந்துவிட்டதே இவன் தான் குற்றவாளி என்று நீர் திட்டமாக நினைக்கிறீரா?" என்றார். ஜுனியர் ஆச்சரியப்பட்டு விழித்தார். "கேள்வி அதிசயமாக இருக்கலாம். உமக்குச் சந்தேகம் இருக்கிறதா?" "சந்தேகம் இல்லை." தனது மகன் கொடுத்த கடிதத்தைக் கொடுத்தார்.